พอดีว่ามีตุ่มที่แขนเป็นบริเวณกลุ่มเดียว เมื่อวานเป็นตุ่มเหมือนยุงกด มดกัดปกติค่ะ(แต่ไมาทราบว่าตัวอะไรกัด) พอมาเช้าวันนี้ตุ่มเหมือนเริ่มมีน้ำขึ้นมาค่ะ ไม่ปวดแสบปวดร้อน มีอาการคันเล็กน้อย เคยเป็นอิสุกอิใสแล้ว แต่ช่วงนี้พักผ่อนน้อยค่ะ วันละ4-6 ชั่วโมง อยากทราบว่าอาการลักษณะนี้จะเป็นโรคอะไรไหมคะ และต้องใช้ประเภทใดรักษา
สวัสดีค่ะ ตุ่มแดงที่แขนอาจจะเกิดจาก1.ตุ่มแพ้จากการสัมผัส เช่น สบู่ โลชั่น น้ำหอม เป็นตุ่มแดง คัน อาจมีลักษณะผิวลอก2.ตุ่มแพ้จากภายในตัวเอง คือไม่มีสาเหตุจากภายนอก มักขึ้นตามข้อพับแขนและขา ข้อพับคอ เป็นตุ่มแดงคัน3. เชื้อราที่ผิวหนัง4 ตุ่มถูกแมลงกัด มักคันมาก เป็นตุ่มนูนแดง5 ตุ่มงูสวัด มักเป็นตุ่มน้ำใสบนพื้นแดง ปวดแสบปวดร้อนในกรณีนี้ยังมีความเป็นไปได้หลายอย่าง จำเป็นต้องตรวจร่างกายเพื่อเห็นรอยโรคและลักษณะการกระจายตัวของโรคด้วยจึงจะให้การวินิจฉัยที่แน่นอนได้ หากตุ่มยังลุกลาม แดง คันมาก มีไข้ร่วมด้วย ควรไปพบแพทย์ค่ะการดูแลตัวเองเบื้องต้น ไม่ไปแกะเกาบริเวณที่เป็น ทำความสะอาดผิวหนังด้วยน้ำเปล่าสะอาด หลีกเลี่ยงการใช้สบู่ถูโดยตรง ถ้าคันมากสามารถรับประทานยาแก้แพ้กลุ่มต้านฮิสตามีนได้